Kun to av albumets sanger, tittelsporet og «Afraid to Shoot Strangers», ble værende på setlistene etter 1993. «Fear of the Dark» har vært med på hver eneste turné etterpå, med unntak av i 2005, da bandet kun spilte sanger fra sine første fire album. «Fear of the Dark» og «Afraid to Shoot Strangers» var de eneste sangene som ble spilt på Somewhere Back in Time World Tour og Maiden England World Tour som ikke var fra 1980-tallet. «Afraid to Shoot Strangers» ble ofte lagt til setlistene under Blaze Bayleys tid i bandet og kom tilbake i 2012.